
ประกาศเทศบาลตำบลหนองพ้อ
เรื่อง  มาตรการให้ผู้มีส่วนได้ส่วนเสียในการดำเนินงาน
--------------------------------


ตามยุทธศาสตร์ชาติว่าด้วย การป้องกันและปราบปรามการทุจริต ระยะที่ 3 (พ.ศ. 2560-2564) และการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ได้กำหนดให้หน่วยงานของรัฐกำหนดมาตรการภายในเพื่อส่งเสริมความโปร่งใสและป้องกันการทุจริตภายในองค์กรนั้น เทศบาลตำบลหนองพ้อ จึงได้กำหนดมาตรการให้ผู้มีส่วนได้ส่วนเสียมีส่วนร่วมในการดำเนินงานขึ้น ดังนี้


แนวทางให้ประชาชนและผู้มีส่วนได้ส่วนเสียเข้ามามีส่วนร่วมในการดำเนินงาน


1. เข้าร่วมการแสดงความคิดเห็น เกี่ยวกับการดำเนินงานของเทศบาลในการจัดทำแผนพัฒนาการจัดงานประเพณี โครงการวันสำคัญ และกิจกรรมต่างๆของเทศบาล


2. เข้าร่วมกิจกรรม และโครงการต่างๆ โดยการลงทะเบียนเข้าร่วมกิจกรรมและโครงการ ในส่วนของภาคประชาชน


3. เข้าร่วมตรวจสอบ ตรวจรับงาน ในส่วนของภาคประชาชน


4. เข้าร่วมการประเมินผลงาน โดยวิธีการตอบแบบสอบถามในโครงการต่างๆ


5. เข้าร่วมการติดตามงาน หรือการดำเนินงานของเทศบาลซึ่งมีการแต่งตั้งภาคประชาชนเข้าร่วมเป็นคณะกรรมการต่างๆ


ทั้งนี้ เทศบาลตำบลหนองพ้อ เปิดโอกาสให้ประชาชนและผู้มีส่วนได้ส่วนเสียเข้ามามีส่วนร่วมในการดำเนินงานของเทศบาล ไม่ว่าจะเป็นลักษณะการเข้าร่วมในการจัดทำแผนงาน การประชาคม การวางแผน หรือการดำเนินงานอย่างสม่ำเสมอ


จึงประกาศมาให้ทราบโดยทั่วกัน

ประกาศ  ณ  วันที่ 7  เดือน ตุลาคม  พ.ศ. ๒๕63
[image: image2.emf]   






                                          (ลงชื่อ)        

                                                                   (นายสุพัฒน์  หนูจีนเส้ง)


                                                     นายกเทศมนตรีตำบลหนองพ้อ

ประกาศเทศบาลตำบลหนองพ้อ
เรื่อง  มาตรการการป้องกันการรับสินบน
--------------------------------


รัฐบาลกำหนดให้การป้องกัน ปราบปรามการทุจริตและประพฤติมิชอบเป็นนโยบายสำคัญและถือเป็นวาระแห่งชาติที่ทุกส่วนราชการจะต้องนำไปปฏิบัติให้บังเกิดผลอย่างเป็นรูปธรรม


เทศบาลตำบลหนองพ้อ ได้ตระหนักและให้ความสำคัญกับการป้องกัน ปราบปรามการทุจริตและประพฤติมิชอบภาครัฐ โดยมีแนวทางในการปฏิบัติหน้าที่ของข้าราชการและบุคลากรภาครัฐเป็นไปตามหลัก         ธรรมาภิบาลมีความถูกต้อง โปร่งใส เป็นธรรม ตรวจสอบได้ และระมัดระวังมิให้มีการแสวงหาผลประโยชน์ การรับผลประโยชน์ การใช้อิทธิพลในฐานะและตำแหน่งหน้าที่ที่เกี่ยวข้อง ในการจัดหาหรือการนำข้อมูลไปใช้เพื่อประโยชน์ส่วนตน รวมทั้งกำหนดแนวทางการตรวจสอบบุคลากรภายในองค์กร ดังนี้


1. ผู้บริหาร หัวหน้าส่วนราชการ ข้าราชการและพนักงาน เจ้าหน้าที่ พึงเห็นความสำคัญและมีจิตสำนึกในการต่อต้านการทุจริตคอร์รัปชั่น จะต้องไม่เรียกร้อง จัดหา หรือรับสินบนในทุกรูปแบบ ไม่ว่าโดยทางตรงและทางอ้อม เพื่อแลกกับการให้บริการ อำนวยความสะดวก ให้กระทำการ ไม่กระทำการ หรือประวิงการกระทำอัน  มิชอบด้วยหน้าที่และกฎหมาย


2. ห้ามมิให้มีการรับหรือให้สินบนในการจัดซื้อจัดจ้างทุกประเภท ต้องดำเนินการเป็นไปอย่างซื่อสัตย์ สุจริต โปร่งใส ตรวจสอบได้และอยู่ภายใต้กฎหมายและระเบียบที่เกี่ยวข้อง


3. การรับเงินบริจาคหรือเงินสนับสนุนไม่ว่าจะเป็นเงิน วัสดุหรือทรัพย์สิน แก่กิจกรรมหรือโครงการใดของหน่วยงาน ต้องปฏิบัติตามกฎระเบียบ และมีใบเสร็จรับเงินหรือหลักฐานการรับเงินประกอบรายงานทุกครั้ง


4. การดำเนินงาน/การอนุมัติ อนุญาตต่างๆ ของส่วนราชการ จะต้องไม่มีการแทรกแซงจากฝ่ายการเมืองหรือผู้มีอำนาจ เพื่อก่อให้เกิดประโยชน์กับกลุ่มใดกลุ่มหนึ่ง


5. ไม่ละเลยหรือเพิกเฉยเมื่อพบเห็นการกระทำที่เข้าข่ายความผิดเกี่ยวกับการรับหรือให้สินบน จะต้องรายงานผู้บังคับบัญชาหรือหน่วยงานที่รับผิดชอบการรับเรื่องร้องเรียน


6. กรณีเกิดการกระทำที่เกี่ยวข้องกับการรับสินบน จะต้องถูกลงโทษตามระเบียบของทางราชการ


7. ให้รายงานผลการปฏิบัติงานเพื่อป้องกันการรับสินบนให้หัวหน้าส่วนราชการทราบ เป็นประจำทุก 6 เดือน



จึงประกาศมาให้ทราบโดยทั่วกัน

ประกาศ  ณ  วันที่  7 เดือน  ตุลาคม  พ.ศ. ๒๕63

                                          (ลงชื่อ)        

                                                                   (นายสุพัฒน์  หนูจีนเส้ง)

                                                     

    นายกเทศมนตรีตำบลหนองพ้อ

ประกาศเทศบาลตำบลหนองพ้อ
เรื่อง  มาตรการจัดการเรื่องร้องเรียนการทุจริตและประพฤติมิชอบของเจ้าหน้าที่
--------------------------------


รัฐบาลกำหนดให้การป้องกัน ปราบปรามการทุจริตและประพฤติมิชอบเป็นนโยบายสำคัญและถือเป็นวาระแห่งชาติที่ทุกส่วนราชการจะต้องนำไปปฏิบัติให้บังเกิดผลอย่างเป็นรูปธรรม


เทศบาลตำบลหนองพ้อ ได้ตระหนักและให้ความสำคัญกับการป้องกัน ปราบปรามการทุจริตและประพฤติมิชอบภาครัฐ โดยมีแนวทางในการปฏิบัติหน้าที่ของข้าราชการและบุคลากรภาครัฐเป็นไปตามหลัก         ธรรมาภิบาลมีความถูกต้อง โปร่งใส เป็นธรรม ตรวจสอบได้ และระมัดระวังมิให้มีการแสวงหาผลประโยชน์ การรับผลประโยชน์ การใช้อิทธิพลในฐานะและตำแหน่งหน้าที่ที่เกี่ยวข้อง ในการจัดหาหรือการนำข้อมูลไปใช้เพื่อประโยชน์ส่วนตน รวมทั้งกำหนดแนวทางการตรวจสอบบุคลากรภายในองค์กร ดังนี้


หลักเกณฑ์และรายละเอียดในการร้องเรียน


1. หลักเกณฑ์การร้องเรียน



1.1 เรื่องที่จะนำมาร้องเรียนต้องเป็นเรื่องที่ผู้ร้องเรียนได้รับความเดือดร้อนหรือเสียหายอันเนื่องมาจากเจ้าหน้าที่ในเรื่องดังต่อไปนี้






(1) การกระทำการทุจริตต่อหน้าที่ราชการ




(2) การกระทำความผิดต่อตำแหน่งหน้าที่ราชการ




(3) ละเลยหน้าที่ตามที่กฎหมายกำหนดให้ต้องปฏิบัติ




(4) ปฏิบัติหน้าที่ล่าช้าเกินสมควร




(5) กระทำการนอกเหนืออำนาจหน้าที่ หรือขัดหรือไม่ถูกต้องตามกฎหมาย



1.2 เรื่องร้องเรียนต้องเป็นเรื่องจริงที่มีมูล มิใช่ลักษณะกระแสข่าวที่สร้างความเสียหายแก่บุคคลที่ขาดหลักฐานแวดล้อมที่ปรากฏชัดแจ้ง ตลอดจนขาดพยานบุคคลแน่นอน



2. ข้อร้องเรียนให้ใช้ถ้อยคำสุภาพและต้องระบุข้อมูลต่อไป



2.1 ชื่อและที่อยู่ของผู้ร้องเรียน พร้อมหมายเลขโทรศัพท์ หรืออีเมล์ที่ติดต่อกลับ



2.2 ชื่อหน่วยงาน หรือเจ้าหน้าที่ที่เกี่ยวข้องเป็นเหตุแห่งการร้องเรียน



2.3 การกระทำทั้งหลายที่เป็นสาเหตุการร้องเรียน พร้อมทั้งข้อเท็จจริงหรือพฤติกรรมตามสมควรเกี่ยวกับการกระทำดังกล่าว หรือแจ้งช่องทาง เบาะแสการทุจริตของเจ้าหน้าที่อย่างชัดเจนเพื่อดำเนินการสืบสวน สอบสวน



2.4 คำขอของผู้ร้องเรียน



2.5 ลายมือชื่อของผู้ร้องเรียน



2.6 ระบุวัน เดือน ปี



2.7 ระบุพยานเอกสาร พยานวัตถุ พร้อมพยานบุคคล(ถ้ามี)



3. กรณีการร้องเรียนที่ลักษณะเป็นบัตรสนเทห์ จะรับพิจารณาเฉพาะรายที่ระบุหลักฐานกรณีแวดล้อมปรากฏชัดแจ้ง ตลอดจนชี้พยานบุคคลแน่นอนเท่านั้น



4. เรื่องร้องเรียนที่อาจไม่พิจารณา



4.1 ข้อร้องเรียนที่มิได้ทำเป็นหนังสือ



4.2 ข้อร้องเรียนที่ไม่ระบุพยาน หรือหลักฐานที่เพียงพอ



4.3 ข้อร้องเรียนที่ไม่มีรายงานตามข้อ 4.2



5. ร้องเรียนผ่านเว็บไซต์สำนักงาน www.nongporcity.go.th


กระบวนการพิจารณาดำเนินการ



1. ให้งานนิติกร เป็นหน่วยงานหลักในการรับเรื่องร้องเรียน



2. เมื่อได้รับเรื่องร้องเรียนให้รวบรวมข้อมูลการร้องเรียนเสนอผู้บังคับบัญชาตามลำดับ ในกรณีบัตรสนเทห์ให้พิจารณาเฉพาะรายที่มีลักษณะตามที่กำหนดในประกาศนี้



3. ถ้าเห็นว่าข้อร้องเรียนนั้นไม่สมบูรณ์ครบถ้วน ไม่ว่าเหตุใดๆ ให้เจ้าหน้าที่แนะนำให้ผู้ร้องเรียนแก้ไขภายในระยะเวลาที่กำหนด ถ้าเห็นว่าสมบูรณ์ครบถ้วน เป็นกรณีที่ไม่อาจแก้ไขให้ถูกต้องได้หรือเป็นข้อร้องเรียนที่ไม่อยู่ในอำนาจหน้าที่ หรือผู้ร้องเรียนไม่แก้ไขข้อร้องเรียนภายในระยะเวลาที่กำหนดให้บันทึกไว้แล้วเสนอข้อร้องเรียนดังกล่าวรายงานต่อผู้บังคับบัญชาเพื่อดำเนินการต่อไป และแจ้งให้ผู้ร้องเรียนทราบถึงขั้นตอนหรือระยะเวลาการพิจารณาเรื่องร้องเรียนเท่าที่จะสามารถกระทำได้



4. กรณีนายกเทศมนตรีเห็นสมควรให้แต่งตั้งคณะกรรมการสอบสวนข้อเท็จจริงหรือมอบหมายให้ผู้ใดตรวจสอบข้อเท็จจริง ให้งานนิติกรการดำเนินการตามคำสั่งนั้น



5. ให้คณะกรรมการสอบสวนข้อเท็จจริงที่ได้รับแต่งตั้ง มีหน้าที่รวบรวมข้อเท็จจริงที่เกี่ยวข้อง และพิจารณาไต่สวนหาข้อเท็จจริงว่าเรื่องร้องเรียนมีมูลความจริงหรือไม่เพียงใด โดยให้ดำเนินการแล้วเสร็จโดยเร็ว พร้อมทั้งทำความเห็นเสนอนายกเทศมนตรีว่ามีการกระทำการทุจริตและประพฤติมิชอบเกิดขึ้นหรือไม่และเป็นการกระทำผิดวินับหรือไม่ หากเป็นกรณีไม่มีมูลที่ควรกล่าวหาให้เสนอความเห็นต่อนายกเทศมนตรีและยุติเรื่อง



6. ในการพิจารณาไต่สวนข้อเท็จจริงให้ดำเนินการอย่างลับ และต้องเปิดโอกาสให้เจ้าหน้าที่ที่ถูกกล่าวหาพิสูจน์ข้อเท็จจริงอย่างเป็นธรรม



7. ให้คณะกรรมการสอบสวนข้อเท็จจริงรายงานผลการสอบสวนต่อนายกเทศมนตรีภายในสามสิบวันนับแต่วันที่ได้รับแต่งตั้ง



8. เมื่อมีการดำเนินการในเบื้องต้นเป็นประการใด ให้งานนิติการแจ้งให้ผู้ร้องเรียนทราบภายในเวลาสิบห้าวัน เว้นแต่กรณีที่ผู้ร้องเรียนไม่ให้ข้อมูลที่สามารถติดต่อกลับไปยังผู้ร้องเรียนได้



9. ในกรณีที่ข้อร้องเรียนเป็นเรื่องอยู่นอกเหนืออำนาจการพิจารณาของเทศบาลตำบลหนองพ้อให้ดำเนินการดังนี้




9.1 ส่งต่อเรื่องร้องเรียนไปยังหน่วยงานที่เกี่ยวข้องโดยตรงในกรณีที่ข้อร้องเรียนระบุถึงชื่อหน่วยงานนั้นๆ ถือเป็นการสิ้นสุดกระบวนการตอบสนองต่อข้อร้องเรียน




9.2 ส่งเรื่องร้องเรียนไปยังผู้ร้องเรียน กรณีที่ผู้ร้องเรียนไม่ได้ระบุหน่วยงานที่เกี่ยวข้องโดยตรง พร้อมชี้แจงเหตุผลและแจ้งผู้ร้องเรียนทราบถือเป็นการสิ้นสุดกระบวนการตอบสนองต่อข้อร้องเรียน



จึงประกาศมาให้ทราบโดยทั่วกัน

ประกาศ  ณ  วันที่  7 เดือน  ตุลาคม  พ.ศ. ๒๕63

                                          (ลงชื่อ)        

                                                                   (นายสุพัฒน์  หนูจีนเส้ง)

                                                     

    นายกเทศมนตรีตำบลหนองพ้อ

ประกาศเทศบาลตำบลหนองพ้อ
เรื่อง  มาตรการส่งเสริมความโปร่งใสในการจัดซื้อจัดจ้าง
--------------------------------


ตามยุทธศาสตร์ชาติว่าด้วย การป้องกันและปราบปรามการทุจริต ระยะที่ 3 (พ.ศ. 2560 2564) และการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ได้กำหนดให้หน่วยงานของรัฐมีมาตรการส่งเสริมความโปร่งใสในการจัดซื้อจัดจ้างที่เป็นแนวทางของหน่วยงาน ดังนั้น เทศบาลตำบลหนองพ้อ จึงได้กำหนดมาตรการส่งเสริมความโปร่งใสในการจัดซื้อจัดจ้าง  ดังนี้


1. ให้เจ้าหน้าที่ปฏิบัติหน้าที่เกี่ยวกับการจัดซื้อจัดจ้าง ดำเนินการบันทึกขั้นตอนการจัดซื้อจัดจ้างและการบริหารพัสดุภาครัฐ ให้เป็นไปตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 โดยดำเนินการในระบบเครือข่ายสารสนเทศของกรมบัญชีกลางกำหนด ดังนี้



(1) จัดทำแผนการจัดซื้อจัดจ้าง



(2) การทำร่างขอบเขตของงานหรือรายละเอียดคุณลักษณะเฉพาะของพัสดุหรือรูปแบบรายการก่อสร้าง



(3) จัดทำรายงานขอซื้อขอจ้าง



(4) จัดทำรายงานผลการพิจารณา



(5) ประกาศผลผู้ชนะการซื้อการจ้าง



(6) การทำสัญญา



(7) การบริหารสัญญา


2. ห้ามมิให้เจ้าหน้าที่ซึ่งปฏิบัติหน้าที่เกี่ยวกับการจัดซื้อจัดจ้างแสวงหาผลประโยชน์หรือยอมให้ผู้อื่นอาศัยอำนาจหน้าที่ของตนแสวงหาผลประโยชน์จากการจัดซื้อจัดจ้าง


3. ให้เจ้าหน้าที่ซึ่งปฏิบัติเกี่ยวกับการจัดซื้อจัดจ้าง ปฏิบัติต่อผู้เสนอราคาทุกรายอย่างเท่าเทียมกัน เพื่อสนับสนุนการแข่งขันราคาอย่างเป็นธรรม


4. เมื่อมีการร้องเรียนเรื่องความโปร่งใสหรือทุจริตต่อหน้าที่เกี่ยวกับการจัดซื้อจัดจ้าง จะต้องมีการตรวจสอบข้อเท็จจริงให้แล้วเสร็จโดยเร็ว แล้วจึงแจ้งผลการดำเนินงานให้ผู้บังคับบัญชาและผู้ร้องเรียนทราบ



จึงประกาศมาให้ทราบโดยทั่วกัน

ประกาศ  ณ  วันที่  7 เดือน  ตุลาคม  พ.ศ. ๒๕63

                                          (ลงชื่อ)        

                                                                   (นายสุพัฒน์  หนูจีนเส้ง)


                                                     นายกเทศมนตรีตำบลหนองพ้อ

ประกาศเทศบาลตำบลหนองพ้อ
เรื่อง  มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม
--------------------------------


ตามยุทธศาสตร์ชาติว่าด้วย การป้องกันและปราบปรามการทุจริต ระยะที่ 3 (พ.ศ. 2560 2564) และการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ได้กำหนดให้หน่วยงานของรัฐมีมาตรการภายในเพื่อส่งเสริมความโปร่งใสและป้องกันการทุจริตภายในองค์กรนั้น เทศบาลตำบลหนองพ้อ จึงได้กำหนดมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม ดังนี้


1. กำหนดบทบาทหน้าที่ของผู้บริหาร ประพฤติตนเป็นแบบอย่างที่ดี มีการควบคุม กำกับติดตามสนับสนุนและขับเคลื่อนการดำเนินการเพื่อป้องกันการขัดกันระหว่างผลประโยชน์ส่วนตนกับผลประโยชน์ส่วนรวม รวมถึงสอดส่องดูแลเกี่ยวกับผลประโยชน์ทับซ้อนของผู้ใต้บังคับบัญชา


2. กำหนดบทบาทหน้าที่ของบุคลากรทุกระดับ สอดส่องและร่วมป้องกันการกระทำที่เข้าข่ายการขัดกันระหว่างผลประโยชน์ส่วนตนกับผลประโยชน์ส่วนรวม โดยไม่ละเลยเพิกเฉยต่อการกระทำที่เข้าข่ายดังกล่าว ตลอดจนให้ความร่วมมือในการตรวจสอบข้อเท็จจริงต่างๆ


3. กำหนดจรรยาบรรณของบุคลากรทุกระดับ ดังนี้



3.1 การไม่ใช้ตำแหน่งหน้าที่ในการแสวงหาผลประโยชน์ใดๆ ให้แก่ตนเองหรือผู้อื่น



3.2 การไม่อาศัยโอกาสในการปฏิบัติหน้าที่เพื่อเรียกรับ หรือยอมรับผลประโยชน์ใดๆให้แก่ตนเองหรือผู้อื่น



3.3 การไม่กระทำการใดๆ อันเป็นการเบียดบังผลประโยชน์ที่เป็นตัวเงินหรือผลประโยชน์อื่นใด ในการปฏิบัติงานหรือเกี่ยวข้องกับงานขอหน่วยงาน



3.4 การไม่นำข้อมูลความลับของหน่วยงาน ไปแสวงหาประโยชน์ส่วนตัว ประโยชน์ของพวกพ้องและครอบครัว



3.5 การไม่นำ บุคลากร และทรัพย์สินใดๆ ของหน่วยงานไปใช้เพื่อประโยชน์ส่วนตนหรือผู้อื่น



3.6 การไม่ใช้เวลางานในการแสวงหาประโยชน์ส่วนตัว



3.7 การไม่รับงานหรือปฏิบัติงานภายนอก ที่ก่อให้เกิดประโยชน์ขัดแย้งกับหน่วยงานไม่ว่าจะเป็นการปฏิบัติชั่วคราวหรือถาวร เว้นแต่จะได้รับการอนุญาตเป็นเฉพาะจากผู้บริหาร



3.8 การไม่นำความสัมพันธ์ส่วนตัว มาประกอบการใช้ดุลยพินิจในการคุณให้โทษการพิจารณาตัดสิน อนุมัติโครงการ การดำเนินการจัดซื้อจัดจ้าง หรือเป็นเหตุในการเลือกปฏิบัติ


4. กำหนดให้ผู้บริหารและบุคลากรที่มีส่วนได้ส่วนเสียในวาระการประชุมเพื่อพิจารณาออกจากที่ประชุมเป็นการชั่วคราวในระหว่างการพิจารณาวาระนั้นๆ หรือแจ้งต่อที่ประชุมเกี่ยวกับการมีส่วนได้ส่วนเสียก่อนเริ่มการประชุมในวาระดังกล่าว ตลอดจนให้บันทึกข้อมูลไว้ในรายงานการประชุม


5. กำหนดให้มีการดำเนินการทางวินัย ทางปกครอง และทางกฎหมาย ตามความเหมาะสมต่อผู้บริหารและบุคลากรซึ่งถูกตัดสินว่ากระทำความผิดที่เกี่ยวกับการขัดกันระหว่างผลประโยชน์ส่วนตนกับผลประโยชน์ส่วนรวม ทั้งในฐานะตัวการหรือผู้สนับสนุน หรือมีการรับรองข้อมูลการมีส่วนได้ส่วนเสียอันเป็นเท็จ รวมถึงการเพิกเฉยต่อการกระทำผิด หรือการรับทราบว่ามีการกระทำผิดแต่ไม่ดำเนินการจัดการให้ถูกต้อง


6. ให้การสนับสนุนยกย่อง ชมเชย ให้รางวัลแก่ผู้บริหารและบุคลากรที่มีความซื่อสัตย์ สุจริต มี ธรรมภิบาลในการปฏิบัติงาน สนับสนุนการขับเคลื่อนการดำเนินการเพื่อป้องกันการทุจริตและการขัดกันระหว่างผลประโยชน์ส่วนตนกับประโยชน์ส่วนรวม



จึงประกาศมาให้ทราบโดยทั่วกัน

ประกาศ  ณ  วันที่  7 เดือน  ตุลาคม  พ.ศ. ๒๕63
   




                                          (ลงชื่อ)        

                                                                   (นายสุพัฒน์  หนูจีนเส้ง)


                                                     นายกเทศมนตรีตำบลหนองพ้อ

ประกาศเทศบาลตำบลหนองพ้อ
เรื่อง  มาตรการตรวจสอบการใช้ดุลยพินิจ
--------------------------------


ตามยุทธศาสตร์ชาติว่าด้วย การป้องกันและปราบปรามการทุจริต ระยะที่ 3 (พ.ศ. 2560 2564) และการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ได้กำหนดให้หน่วยงานของรัฐมีมาตรการภายในเพื่อส่งเสริมความโปร่งใสและป้องกันการทุจริตภายในองค์กรนั้น เทศบาลตำบลหนองพ้อ จึงได้กำหนดมาตรการตรวจสอบการใช้ดุลยพินิจ ดังนี้


1. มาตรการป้องกันและแก้ไขปัญหาการใช้ดุลยพินิจ



1.1 ผู้บังคับบัญชาทุกระดับชั้นต้องปฏิบัติตนเป็นแบบอย่างที่ดีแก่ผู้ใต้บังคับบัญชาปฏิบัติงานด้วยความซื่อสัตย์ สุจริต กำกับดูแล และติดตามการปฏิบัติงาน ตลอดจนการใช้ดุลยพินิจของผู้ใต้บังคับบัญชาให้เป็นไปตามกฎหมาย กฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงาน เช่น คู่มือการปฏิบัติงานหรือหลักเกณฑ์มาตรฐานของการปฏิบัติงาน บนพื้นฐานความสุจริตเป็นธรรม รับผิดชอบ ถูกต้อง ชอบธรรม ยอมรับนับถือ และโปร่งใส สามารถตรวจสอบได้ในทุกขั้นตอนการปฏิบัติงาน



1.2 ให้ผู้ปฏิบัติงานปรับปรุงกระบวนการทำงานให้มีประสิทธิภาพ และจัดให้มีคู่มือการปฏิบัติงานหรือหลักเกณฑ์มาตรฐานของการปฏิบัติงานที่แสดงถึงกระบวนการ ขั้นตอน ระยะเวลา การปฏิบัติงานอย่างชัดเจน เพื่อเป็นกรอบการปฏิบัติงานอันนำมาสู่การลดการใช้ดุลยพินิจของผู้ปฏิบัติงาน



1.3 ให้ผู้ปฏิบัติงานรายงานผลการดำเนินงานหรือการปฏิบัติที่ไม่เป็นไปตามกฎหมาย กฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงานหรือไม่เป็นไปตามคู่มือการปฏิบัติงานหรือมาตรฐานของการปฏิบัติงาน ต่อผู้บังคับบัญชาตามลำดับ เพื่อให้ส่วนงานที่เกี่ยวข้องดำเนินการหาข้อเท็จจริง วิเคราะห์ เสนอแนวทางแก้ไขปัญหา และป้องกันต่อผู้บังคับบัญชา



1.4 ให้ดำเนินการสำรวจ วิเคราะห์ ตรวจสอบและจัดการความเสี่ยงให้ครอบคลุมถึงการดำเนินงานของเทศบาลตำบลหนองพ้อ ให้เป็นไปตามกฎหมาย กฎระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงาน รวมถึงการควบคุมข้อบกพร่องในการปฏิบัติงานที่ไม่เป็นไปตามกฎหมาย กฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงาน


2. มาตรการเสริมสร้างการตรวจสอบการใช้ดุลยพินิจ



2.1 ผู้บังคับบัญชาทุกระดับชั้นต้องให้ความสำคัญกับการกำกับดูแลการปฏิบัติตามกฎหมาย กฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงาน



2.2 ผู้บังคับบัญชาทุกระดับชั้น ต้องสื่อสารถึงความสำคัญและแนวทางในการดำเนินการตรวจสอบการใช้ดุลยพินิจ



2.3 นำเทคโนโลยีดิจิทัล มาใช้ในการจัดเก็บและประมวลผลข้อมูลอย่างเป็นระบบ และสะดวกในการสืบค้น เพื่อใช้ประกอบการตัดสินใจในการดำเนินงานของผู้ปฏิบัติงาน


 2.4 มีแนวทางการติดตามทบทวนกฎหมาย กฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงาน เพื่อนำมาปรับปรุงหลักเกณฑ์แนวทางการปฏิบัติงาน รวมทั้งให้มีการพัฒนาระบบตรวจสอบและควบคุมการปฏิบัติงานภายในองค์กรให้เป็นระบบและโปร่งใส


จึงประกาศมาให้ทราบโดยทั่วกัน

ประกาศ  ณ  วันที่  7 เดือน  ตุลาคม  พ.ศ. ๒๕63
   




                                          (ลงชื่อ)        

                                                                   (นายสุพัฒน์  หนูจีนเส้ง)


                                                     นายกเทศมนตรีตำบลหนองพ้อ

